Държавен вестник, бр. 23, 2018 г., стр. 226

СТР.  226	
Д Ъ Р Ж А В Е Н  В Е С Т Н И К 	
БРОЙ  23
14. При несъгласие с резултата от психоло­
гичното изследване изследваното лице може 
да подаде жалба в ЦВМК, по която получава 
отговор в 30-дневен срок.
15. Документация и съхраняване на данните.
15.1. Всички материали от проведените пси­
хологични изследвания – бланки, разпечатки, 
попълнени въпросници, протоколи, копия на 
допълнителна информация, файлове на магнитни 
носители и др., се съхраняват в НПЦВМЕАММ. 
Психологическата документация на лица, пре­
кратили военната си служба, се запазва за срок 
10 години.
15.2. Достъпът до документацията и резулта­
тите от психологичните изследвания е забранен 
за външни лица.
15.3. Информация за проведени психологични 
изследвания се изисква само по служебен път 
чрез началника на НПЦВМЕАММ. Тя се дава 
по служебен път и във вид, ненарушаващ изис­
кванията на ЗЗКИ, лекарската тайна, професи­
оналната етика и правата на изследваното лице.
ІII. Провеждане на клиничното психологично из­
следване за нуждите на психиатричния преглед и 
авиопсихологичното изследване за определяне на 
психологичната годност за летателна длъжност
1. Клиничното психологично изследване за 
нуждите на психиатричния преглед и авиопси­
хологичното изследване за определяне на пси­
хологичната годност за летателна длъжност са 
структурирани по следния начин:
1.1. Анализ на документация. 
1.1.1. Изследващият се запознава с информа­
цията за психичното състояние на изследваното 
лице, съдържаща се в документни източници 
(характеристики, данни от годишни профилак­
тични прегледи, военна здравна книжка, личен 
амбулаторен картон, епикризи от здравни за­
ведения, сведение от психиатричен диспансер, 
решения на ТЕЛК, писмени сведения от близки 
и/или колеги, социално-психологическо проуч­
ване, данни от средствата за обективен контрол, 
преки наблюдения в тренажор, медицински 
талони и др.). 
1.2. Психологично изследване.
1.2.1. Психологичното изследване на канди­
дати за приемане на военна служба и на воен­
нослужещи/резервисти се извършва с набор от 
психологични методики и техники (Бланка № 1).
1.2.2. Психологичното изследване на канди­
дати за приемане на летателна длъжност и на 
военнослужещи/резервисти се извършва с набор 
от психологични методики и специализирани 
тестове (Бланка № 2). 
1.2.3. За всяка конкретна група от изследвани 
лица по преценка на изследващия се прилагат 
тези методики и тестове, които да дадат обек­
тивна информация за сферата на личностово 
функциониране и/или оперативните качества, 
които се налага да бъдат изследвани и оценени. 
1.2.4. Общи изисквания към използваните 
тестове: 
а) да отговарят на нуждите на конкретното 
психологично изследване;
б) да съответстват на добрата психологична 
практика, възприета в Република България;
в) да не допускат манипулиране на резултатите 
и разделение на изследваните лица по възраст, 
пол, специалност, образователен ценз, етническа 
или религиозна принадлежност;
г) да притежават нормално разпределение на 
тестовите балове и различителна сила;
д) да са достоверни – при повторението на 
теста да се получават точни и сравними стойности.
1.3. Психологични аспекти, оценявани при 
изследването на кандидатите за военна служба 
и летателна служба. 
1.3.1. Интелектуално-мнестична сфера: 
а) интелектуално ниво; 
б) паметови функции и други когнитивни 
процеси.
1.3.2. Личностна структура: 
а) емоционална компетентност;
б) фрустрационен толеранс и агресивни тен­
денции;
в) зрялост на самооценката и когнитивно-
поведенческа зрялост;
г) устойчивост на поведението.
1.3.3. Социално-психологично функциониране:
а) адаптивност; ефективност на защитните 
механизми; 
б) ниво на личностен самоконтрол; 
в) професионална мотивация;
г) ефективност на стратегии за справяне с 
проблемни ситуации;
д) групова (екипна) съвместимост;
е) прогнозиране на негативни последици от 
собственото поведение; 
ж) ниво на стрес; стратегии за справяне със 
стреса. 
1.3.4. Специфични психологични (личностни 
и оперативни) качества и възможности, необхо­
дими за летателна длъжност: 
а) възприятно-представни функции (простран­
ствено възприятие и въображение, качества на 
вниманието);
б) специфични интелектуално-паметови функ­
ции (зрителна и оперативна памет, математическо 
логическо мислене, съобразителност); 
в) психомоторни функции;
г) ориентация и поведенчески контрол в 
специфични ситуации при натоварване в ком­
плексна ситуация.
1.4. Индивидуално психологично интервю.
1.4.1. Целта на индивидуалното психологично 
интервю е да даде допълнителна информация за 
изследваното лице.
1.4.2. Индивидуалното психологично интервю 
се провежда съобразно нуждите на конкретното 
изследване, без да се допуска дискриминация 
на базата на етнически, полов или религиозен 
принцип:
– за кандидати за приемане на военна служба 
и на военнослужещи/резервисти (Бланка № 3); 
– за явяващи се на първоначално авиопсихо­
логично изследване (Бланки № 4а и 4б); 
– за военнослужещи/резервисти от летател­
ния състав, явяващи се на годишен преглед 
(Бланка № 5).